Diari Oficial de la Generalitat Valenciana


Sumari del DOGV 6924, del 17-12-2012 (2012/11601)

DECRET 179/2012, de 14 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat.
----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2012/12/14/179**

### Versions

 Text inicial: 14/12/2012 - Actualitat 

### Dades del document

Número de DOGV
:   6924

Data del DOGV
:   17-12-2012

Secció del DOGV
:   I. DISPOSICIONS GENERALS

Número del document
:   2012/11263


Data del document
:   14-12-2012

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Govern Valencià
    * Conselleria de Presidència i Agricultura, Pesca, Alimentació i Aigua
    * Conselleria d'Economia, Indústria, Turisme i Ocupació
    * Conselleria d'Hisenda i Administració Pública
    * Conselleria d'Educació, Cultura i Esport
    * Conselleria de Sanitat
    * Conselleria d'Infraestructures, Territori i Medi Ambient
    * Conselleria de Benestar Social
    * Conselleria de Governació i Justícia
    * Presidència de la Generalitat
    * legislació
    * administració regional
    * competència administrativa
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

DECRET 179/2012, de 14 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat.  
  
PREÀMBUL  
  
  
  
Una vegada s'han establit per mitjà del Decret 19/2012, de 7 de desembre, del President de la Generalitat, les conselleries en què s'organitza l'administració de la Generalitat, així com les distintes secretaries autonómiques que les integren, és procedent adoptar les mesures organitzatives necessàries amb vista a establir la seua estructura bàsica directiva, tot aixó amb l'objectiu primordial d'atendre amb eficàcia les competències que els han sigut atribuïdes.  
  
En virtut d'aixó, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del President de la Generalitat, i amb la deliberació prèvia del Consell, en la reunió del dia 14 de desembre de 2012,  
  
  
  
DECRETE  
  
  
  
TÍTOL I  
  
PRESIDÈNCIA DE LA GENERALITAT  
  
  
  
Article 1. Del Gabinet del President  
  
1. El Gabinet del President assumix les funcions d'assessorament al president, impuls de l'acció interdepartamental del Consell, programació i desenrotllament dels actes del President i elaboració d'informes tècnics i polítics.  
  
2. Del Gabinet del President depenen els órgans directius següents:  
  
  
  
a) Direcció General d'Anàlisi i Polítiques Públiques.  
  
Assumix les funcions d'assessorament i assistència al director del Gabinet del President, així com la realització d'estudis, informes i recopilació d'informació i documentació sobre matèries que afecten el Consell.  
  
b) Direcció General d'Organització.  
  
Assumix les funcions en matèria d'organització, protocol, desenrotllament dels actes del President i la coordinació de les conselleries que hi participen, així com les funcions en matèria de coordinació de l'agenda interdepartamental.  
  
  
  
Article 2. De la Secretaria Autonómica de Comunicació  
  
1. La Secretaria Autonómica de Comunicació assumix les funcions que li atribuïx l'article 68 de la Llei del Consell en matèria de política informativa, comunicació institucional de la Generalitat i relació amb els mitjans de comunicació social.  
  
2. De la Secretaria Autonómica de Comunicació depén l'órgan directiu següent:  
  
Direcció General de Relacions Informatives.  
  
Assumix les funcions en matèria de política informativa.  
  
  
  
  
  
TÍTOL II  
  
CONSELLERIA DE PRESIDÈNCIA I   
  
AGRICULTURA, PESCA, ALIMENTACIÓ I AIGUA  
  
  
  
Article 3. De la Secretaria Autonómica de Presidència  
  
1. La Secretaria Autonómica de Presidència assumix les funcions que li atribuïx l'article 68 de la Llei 5/1983, de 30 de desembre, del Consell, en matèria de secretariat del Consell, relacions amb les Corts, coordinació general de la política legislativa del Consell, defensa en juí i assessorament en dret de la Generalitat, relacions amb la Unió Europea, l'Estat i altres comunitats autónomes, administració local, promoció institucional, imatge institucional de la Generalitat, televisió, radiodifusió i continguts, participació ciutadana, xarxes socials i les delegacions del Consell.  
  
2. De la Secretaria Autonómica de Presidència depenen els órgans directius següents:  
  
a) Direcció General del Secretariat del Consell i Relacions amb les Corts.  
  
Assumix les funcions en matèria de secretariat del Consell, relacions amb les Corts, Diari Oficial de la Comunitat Valenciana, publicacions de la Generalitat, Registre d'Òrgans Col·legiats, els Registres d'Activitats i de Béns i Drets Patrimonials d'Alts Càrrecs i el Registre de Convenis de la Generalitat.  
  
b) Direcció General de l'Advocacia General de la Generalitat.  
  
Assumix les funcions d'assistència jurídica establides en la Llei 10/2005, de 9 de desembre, de la Generalitat, d'Assistència Jurídica a la Generalitat.  
  
c) Direcció General de Relacions amb la Unió Europea.  
  
Assumix les funcions en matèria de relacions del Consell amb els organismes de la Unió Europea i organitzacions interregionals i internacionals, les funcions de la Delegació de la Comunitat Valenciana a Brussel·les i les relacions amb l'administració general de l'Estat i la resta de comunitats autónomes.  
  
d) Delegació del Consell a Alacant.  
  
e) Delegació del Consell a Castelló.  
  
f) Delegació del Consell a València.  
  
g) Direcció General d'Administració Local.  
  
Exercirà les funcions relatives a l'estudi, informe i resolució dels assumptes referits al règim jurídic, personal, organització, béns i servicis de les entitats locals i organització territorial.  
  
h) Direcció General de Promoció Institucional.  
  
Assumix les funcions en matèria d'imatge institucional i campanyes publicitàries de la Generalitat, televisió, radiodifusió i continguts.  
  
i) Direcció General de Participació Ciutadana.  
  
Assumix les funcions en matèria de participació social i ciutadana, suport als col·lectius de valencians residents fora de la Comunitat Valenciana, suport a les cases regionals i federacions d'associacions d'altres comunitats autónomes a la Comunitat Valenciana i xarxes socials.  
  
  
  
  
  
Article 4. De la Secretaria Autonómica d'Agricultura, Pesca, Alimentació i Aigua  
  
1. La Secretaria Autonómica d'Agricultura, Pesca, Alimentació i Aigua assumix les funcions que li atribuïx l'article 68 de la Llei del Consell en matèria de foment i garantia agrària, política agrària comuna, desenrotllament rural, investigació agrària, programes operatius, empreses agroalimentàries, cooperativisme agrari, producció i comercialització agrària; ramaderia i pesca, ordenació del sector pesquer i programes operatius en l'àmbit mencionat, protecció, qualitat, innovació i tecnologia agroalimentària, relacions amb la Unió Europea en les esmentades matèries, així com recursos hídrics.  
  
2. De la Secretaria Autonómica d'Agricultura, Pesca, Alimentació i Aigua depenen els órgans directius següents:  
  
a) Direcció General de Producció Agrària i Ramaderia.  
  
Assumix les funcions en matèria d'infraestructures agràries, investigació agrària, experimentació, capacitació i transferència tecnológica, política agrària comuna, protecció agroalimentària, i ramaderia.  
  
b) Direcció General d'Empreses Agroalimentàries i Desenrotllament Rural.  
  
Assumix les funcions en matèria d'augment del valor afegit dels productes agrícoles, ramaders i forestals, empreses agroalimentàries, cooperativisme agrari, comercialització, estratègia territorial rural i estructures agràries.  
  
c) Direcció General de l'Aigua.  
  
Assumix les funcions en matèria de planificació, gestió i protecció de recursos hídrics, projectes d'infraestructures hidràuliques urbanes i de regadiu a la Comunitat Valenciana, construcció i explotació d'infraestructures hidràuliques, planificació i gestió de les conques internes de la Comunitat Valenciana, modernització de regadius, reutilització i estalvi de l'aigua, control i protecció de la qualitat de l'aigua i autorització d'abocaments.  
  
  
  
Article 5. De la Subsecretaria  
  
La Subsecretaria assumix les funcions establides en l'article 69 de la Llei del Consell, respecte a la Presidència de la Generalitat i a la Conselleria de Presidència i Agricultura, Pesca, Alimentació i Aigua. Així mateix, li corresponen funcions de coordinació dels titulars de les subsecretaries de totes les conselleries, tant pel que fa a l'impuls de l'acció política del Consell, activitat legislativa i actuacions que hagen de sotmetre's a la seua aprovació, com pel que fa a la racionalització de l'administració de la Generalitat.  
  
  
  
  
  
TÍTOL III  
  
CONSELLERIA D'ECONOMIA,   
  
INDÚSTRIA, TURISME I OCUPACIÓ  
  
  
  
Article 6. De la Secretaria Autonómica d'Economia i Ocupació  
  
1. La Secretaria Autonómica d'Economia i Ocupació assumix les funcions que li atribuïx l'article 68 de la Llei del Consell en matèria de planificació económica i estadística de la Generalitat, així com les relatives a la matèria de treball, seguretat i salut laboral, foment de l'ocupació, de l'empreniment, del cooperativisme i de l'economia social, intermediació en el mercat laboral, relacions laborals i qualificació professional.  
  
2. La Secretaria Autonómica d'Economia i Ocupació té atribuïdes les funcions de la Direcció General del Servici Valencià d'Ocupació i Formació (SERVEF).  
  
3. De la Secretaria Autonómica d'Economia i Ocupació depenen els órgans directius següents:  
  
a) Direcció General d'Economia.  
  
Assumix les funcions en matèria de planificació i programació económica, estudi i avaluació de l'economia valenciana, estadística, així com les relatives a supervisió de mediació d'assegurances i reassegurances privades.  
  
b) Direcció General de Treball, Cooperativisme i Economia Social.  
  
Assumix les funcions en matèria de treball, seguretat i salut laboral, foment de l'ocupació, de l'empreniment, del cooperativisme i de l'economia social, conciliació laboral, inspecció de treball, intermediació en el mercat laboral, relacions laborals i qualificació professional.  
  
  
  
Article 7. De la Secretaria Autonómica d'Indústria i Energia  
  
1. La Secretaria Autonómica d'Indústria i Energia assumix les funcions que li atribuïx l'article 68 de la Llei del Consell en matèria d'indústria, seguretat industrial, investigació i innovació així com les d'energia i mineria.  
  
2. De la Secretaria Autonómica d'Indústria i Energia depenen els órgans directius següents:  
  
a) Direcció General d'Indústria.  
  
Assumix les funcions en matèria d'empresa, indústria, seguretat industrial, investigació industrial i innovació i parcs tecnológics. Li correspon així mateix la coordinació de la Xarxa d'Instituts Tecnológics.  
  
  
  
b) Direcció General d'Energia.  
  
Assumix les funcions en matèria d'elaboració, gestió i execució d'actuacions per al desenrotllament i foment dels sectors energètic i miner.  
  
  
  
Article 8. De la Secretaria Autonómica de Turisme i Comerç  
  
1. La Secretaria Autonómica de Turisme i Comerç assumix les funcions que li atribuïx l'article 68 de la Llei del Consell en matèria de política turística, control i supervisió de l'activitat i funcionament de l'Agència Valenciana del Turisme, comerç interior i exterior, artesania i consum.  
  
2. De la Secretaria Autonómica de Turisme i Comerç depenen els órgans directius següents:  
  
a) Direcció General de Turisme.  
  
Assumix les funcions de promoció i ordenació en matèria de turisme.  
  
b) Direcció General d'Internacionalització.  
  
Assumix les funcions en matèria d'elaboració, gestió i execució d'actuacions per al desenrotllament i foment del comerç exterior, defensa de la internacionalització dels sectors empresarials de la Comunitat Valenciana i de la seua projecció i defensa en el mercat global.  
  
c) Direcció General de Comerç i Consum.  
  
Assumix les funcions en matèria d'ordenació territorial de l'activitat comercial a la Comunitat Valenciana, comerç interior, artesania i protecció i defensa dels consumidors i usuaris.  
  
Article 9. De la Subsecretaria  
  
La Subsecretaria assumix les funcions establides en l'article 69 de la Llei del Consell.  
  
  
  
  
  
TÍTOL IV  
  
CONSELLERIA D'HISENDA I ADMINISTRACIÓ PÚBLICA  
  
  
  
Article 10. De la Secretaria Autonómica d'Hisenda i Pressupostos  
  
1. La Secretaria Autonómica d'Hisenda i Pressupostos assumix les funcions que li atribuïx l'article 68 de la Llei del Consell en matèria de política pressupostària, de gasto públic i tributària, i gestió de tresoreria, així com les relatives en matèria de joc, patrimoni de la Generalitat, projectes i fons europeus i tutela financera de les entitats locals.  
  
  
  
2. De la Secretaria Autonómica d'Hisenda i Pressupostos depenen els órgans directius següents:  
  
a) Direcció General de Pressupostos.  
  
Assumix les funcions en matèria d'elaboració i programació pressupostària, anàlisi, planificació i avaluació del gasto públic i tutela financera.  
  
b) Direcció General de Tributs.  
  
Assumix les funcions relatives a ingressos tributaris, recaptació, gestió i inspecció de tributs i la resta de matèries d'índole fiscal.  
  
c) Direcció General de Projectes i Fons Europeus.  
  
Assumix les funcions en matèria de control i coordinació d'ajudes públiques a la Comunitat Valenciana, promoció del desenrotllament regional en el marc de polítiques regionals de la Unió Europea, fons europeus, així com la seua verificació i control, autorització i control de la participació de la Comunitat Valenciana en projectes europeus.  
  
d) Direcció General de Patrimoni.  
  
Assumix les funcions inherents al patrimoni de la Generalitat, la seua gestió immobiliària i económica, així com el parc móbil de la Generalitat.  
  
  
  
Article 11. De la Secretaria Autonómica del Sector Públic Empresarial  
  
1. La Secretaria Autonómica del Sector Públic Empresarial assumix les funcions que li atribuïx l'article 68 de la Llei del Consell en matèria de planificació, reestructuració, coordinació, control i avaluació del sector públic empresarial valencià.  
  
2. De la Secretaria Autonómica del Sector Públic Empresarial depén l'órgan directiu següent:  
  
Direcció General del Sector Públic Empresarial.  
  
Assumix les funcions d'execució de les actuacions derivades de la racionalització i reestructuració del sector públic empresarial valencià, així com les de seguiment i control de les mencionades actuacions. Al seu torn, exercix les competències de la Direcció General de la Corporació Pública Empresarial Valenciana (CPEV)  
  
  
  
Article 12. De la Secretaria Autonómica d'Administració Pública  
  
1. La Secretaria Autonómica d'Administració Pública assumix les funcions que li atribuïx l'article 68 de la Llei del Consell en matèria de funció pública, inspecció general de servicis, atenció al ciutadà, coordinació de les infraestructures d'atenció al ciutadà i tecnologies de la informació.  
  
2. De la Secretaria Autonómica d'Administració Pública depenen els órgans directius següents:  
  
a) Direcció General de Recursos Humans.  
  
Assumix les competències en matèria d'ordenació, selecció, provisió i formació del personal al servici de l'administració del Consell i relacions sindicals.  
  
b) Direcció General de Tecnologies de la Informació.  
  
Assumix les funcions en matèria de modernització de l'administració, seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat.  
  
  
  
Article 13. De la Intervenció General  
  
La Intervenció General assumix les funcions establides en el títol III del text refós de la Llei d'Hisenda Pública de la Generalitat.  
  
Article 14. De l'Institut Valencià de Finances  
  
Depenent directament del conseller d'Hisenda i Administració Pública s'adscriu l'Institut Valencià de Finances, el director general del qual, amb rang de secretari autonómic, assumix les funcions de la dita entitat de dret públic.  
  
  
  
Article 15. De la Subsecretaria  
  
La Subsecretaria assumix les funcions establides en l'article 69 de la Llei del Consell, així com la Central de Compres de la Generalitat i la Junta Superior de Contractació Administrativa de la Generalitat.  
  
  
  
  
  
TÍTOL V  
  
CONSELLERIA D'EDUCACIÓ, CULTURA I ESPORT  
  
  
  
Article 16. De la Secretaria Autonómica d'Educació i Formació  
  
1. La Secretaria Autonómica d'Educació i Formació assumix les funcions que li atribuïx l'article 68 de la Llei del Consell en matèria de política d'ensenyança, educació, formació professional reglada, universitat i formació superior, investigació, innovació i ciència, transferència ciència-tecnologia, política lingüística i personal docent. Així mateix, assumix directament la superior direcció de la inspecció educativa, i la planificació, programació i gestió de les infraestructures educatives.  
  
2. De la Secretaria Autonómica d'Educació i Formació depenen els següents órgans directius:  
  
a) Direcció General de Centres i Personal Docent.  
  
Assumix les funcions en matèria de centres docents, planificació educativa ordinària, servicis educatius, tot aixó referit a Educació Infantil, Educació Primària, Educació Secundària Obligatória, Batxillerat, educació a distància i educació de persones adultes.  
  
Així mateix, assumix les funcions en matèria de proposta i execució de la política de personal docent de la conselleria, excepte en aquelles matèries atribuïdes a la conselleria amb competència en Administració pública.  
  
b) Direcció General d'Innovació, Ordenació i Política Lingüística.  
  
  
  
Assumix les funcions en matèria de formació del professorat, innovació educativa, ordenació acadèmica, avaluació general del sistema educatiu pel que fa a ensenyances no universitàries, anàlisi del seu resultat i la proposta de mesures, iniciatives i actuacions per a la millora de la qualitat de l'ensenyança, la política lingüística, traducció i correcció de textos, així com el foment de la participació dels diferents sectors de la comunitat escolar en la vida dels centres docents i en els órgans de representació de l'àmbit educatiu.  
  
c) Direcció General de Formació Professional i Ensenyances de Règim Especial.  
  
Assumix les funcions en matèria de formació professional reglada en tots els seus àmbits així com les ensenyances de règim especial, a excepció de les ensenyances artístiques superiors.  
  
d) Direcció General d'Universitat, Estudis Superiors i Ciència.  
  
Assumix les funcions en matèria de proposta i execució de la política universitària i de formació superior, regulació universitària, política científica i investigació, gestió del finançament dels centres universitaris i dels recursos d'investigació, així com ensenyances artístiques i funcions d'avaluació i prospectiva.  
  
  
  
Article 17. De la Secretaria Autonómica de Cultura i Esport  
  
1. La Secretaria Autonómica de Cultura i Esport assumix les funcions que li atribuïx l'article 68 de la Llei del Consell en matèria de proposta i execució de la política cultural relatives a teatre, música, cine, exposicions i museus; llibre, biblioteques, arxius, patrimoni cultural valencià, esport, la gestió de les infraestructures culturals i esportives, ajudes i subvencions de l'àmbit cultural i esportiu. S'exceptuen les relatives a bandes de música, societats musicals i pilota valenciana.  
  
2. De la Secretaria Autonómica de Cultura i Esport depenen els órgans directius següents:  
  
a) Direcció General de Cultura.  
  
Assumix les funcions en matèria de conservació, protecció, enriquiment, restauració i difusió i foment del patrimoni cultural valencià, tant moble com immoble, museus, polítiques de foment del llibre i la lectura, patrimoni bibliogràfic, gestió de biblioteques, arxius, suport tècnic i promoció cultural.  
  
b) Direcció General de l'Esport.  
  
Assumix les funcions en matèria de foment i promoció de l'activitat esportiva, dinamització de la pràctica esportiva ciutadana, relació i col·laboració amb les entitats i organismes esportius, cooperació amb entitats privades que fomenten l'esport i coordinació d'esdeveniments de caràcter esportiu organitzats per la Generalitat.  
  
  
  
Article 18. De la Subsecretaria  
  
La Subsecretaria assumix les funcions establides en l'article 69 de la Llei del Consell.  
  
  
  
  
  
TÍTOL VI  
  
CONSELLERIA DE SANITAT  
  
  
  
Article 19. De la Secretaria Autonómica de l'Agència Valenciana de Salut  
  
1. La Secretaria Autonómica de l'Agència Valenciana de Salut assumix les funcions que li atribuïx l'article 68 de la Llei del Consell en matèria de coordinació i planificació sanitària.  
  
2. La Secretaria Autonómica de l'Agència Valenciana de Salut té atribuïdes les funcions i direcció de l'Agència Valenciana de Salut.  
  
3. Assumix les funcions en matèria de sistemes i tecnologies de la informació i la comunicació.  
  
4. De la Secretaria Autonómica de l'Agència Valenciana de Salut depenen els órgans directius següents:  
  
a) Direcció General de Recursos Humans de la Sanitat.  
  
Assumix les funcions en matèria de gestió i tramitació dels assumptes relatius als recursos humans al servici del sistema públic valencià de salut, registre, processos de selecció i provisió i assessorament juridicoadministratiu, relacions sindicals i condicions de treball, així com l'ordenació professional.  
  
b) Direcció General de Règim Económic de la Sanitat.  
  
Assumix les funcions en matèria de gestió económica, pressupostària i comptable, costos i facturació, infraestructures i el seu manteniment, Junta Central de Subministraments i expedients de contractació per a l'aprovisionament de productes i servicis.  
  
c) Direcció General d'Assistència Sanitària.  
  
Assumix les funcions en matèria de sistemes d'informació sanitària, gestió de centres sanitaris, recursos assistencials, concerts i convenis, atenció sanitària a la cronicitat, drogodependència i salut mental i assistència sanitària general.  
  
d) Direcció General de Farmàcia i Productes Sanitaris.  
  
Assumix les funcions en matèria de planificació de recursos farmacèutics, ordenació, racionalització i control de l'ús del medicament, provisió i assistència farmacèutica, així com prestacions complementàries.  
  
e) Direcció General d'Ordenació, Avaluació, Investigació, Qualitat i Atenció al Pacient.  
  
Assumix les funcions en matèria atenció i comunicació al pacient, avaluació i qualitat assistencial, assegurament sanitari i acreditació i registre de centres sanitaris i investigació sanitària.  
  
f) Direcció General de Salut Pública.  
  
Assumix les funcions en matèria de coordinació de centres i programes de salut pública, i estratègies de salut especialment orientades cap a la prevenció i a la promoció de la salut, vigilància i control epidemiológic, seguretat alimentària, pla de salut i totes aquelles actuacions que garantisquen la salut de la població.  
  
  
  
Article 20. De la Subsecretaria  
  
La Subsecretaria assumix les funcions establides en l'article 69 de la Llei del Consell, així com la formació del personal al servici del sistema valencià de salut i la inspecció de servicis mèdics així com la funció de prevenció de riscos laborals en l'àmbit sanitari.  
  
  
  
TÍTOL VII  
  
CONSELLERIA D'INFRAESTRUCTURES,   
  
TERRITORI I MEDI AMBIENT  
  
  
  
Article 21. De la Secretaria Autonómica d'Infraestructures i Transport  
  
1. La Secretaria Autonómica d'Infraestructures i Transport assumix les funcions que li atribuïx l'article 68 de la Llei del Consell en matèria d'obres públiques, transports i logística, ports, costes, aeroports, actuacions própies en matèria de sól, incloent-hi les referides a sól industrial; arquitectura, projectes urbans i equipaments, habitatge i qualitat de l'edificació.  
  
2. De la Secretaria Autonómica d'Infraestructures i Transport depenen els órgans directius següents:  
  
a) Direcció General d'Obres Públiques, Projectes Urbans i Habitatge.  
  
Assumix les funcions en matèria d'infraestructures públiques, arquitectura, projectes i actuacions urbanes, equipaments, habitatge i qualitat de l'edificació, gestió i coordinació del patrimoni públic d'habitatge, plans d'habitatge, sól i actuacions concertades amb ens locals en matèria de patrimoni urbà i pla de millora municipal.  
  
b) Direcció General de Transports i Logística.  
  
Assumix les funcions en matèria de planificació i logística del transport, planificació, coordinació i execució de l'oferta intermodal del transport a la Comunitat Valenciana, seguretat viària, seguretat i ordenació del transport, administració de costes, planificació de ports i infraestructures portuàries de competència autonómica, així com la gestió i explotació d'estos, aeroports, gestió de la xarxa de transports i mobilitat metropolitana.  
  
  
  
Article 22. De la Secretaria Autonómica de Territori, Medi Ambient i Paisatge  
  
1. La Secretaria Autonómica de Territori, Medi Ambient i Paisatge assumix les funcions que li atribuïx l'article 68 de la Llei del Consell en matèria d'ordenació, planificació i actuacions territorials estratègiques, paisatge, espais naturals i biodiversitat, avaluació ambiental, coordinació territorial, cartografia, urbanisme, qualitat ambiental, residus i canvi climàtic.  
  
2. De la Secretaria Autonómica de Territori, Medi Ambient i Paisatge depenen els órgans directius següents:  
  
a) Direcció General de Medi Natural.  
  
Assumix les funcions en matèria d'espais naturals i biodiversitat, gestió forestal i vies pecuàries, caça, pesca esportiva, i gestió de parcs naturals.  
  
b) Direcció General d'Avaluació Ambiental i Territorial.  
  
Assumix les funcions en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d'urbanisme.  
  
c) Direcció General de Qualitat Ambiental.  
  
Assumix les funcions en matèria de qualitat i educació ambiental, residus, control de la contaminació, protecció del medi ambient atmosfèric, intervenció administrativa ambiental, inspecció mediambiental i canvi climàtic.  
  
  
  
Article 23. De la Subsecretaria  
  
La Subsecretaria assumix les funcions establides en l'article 69 de la Llei del Consell.  
  
  
  
  
  
TÍTOL VIII  
  
CONSELLERIA BENESTAR SOCIAL  
  
  
  
Article 24. De la Secretaria Autonómica d'Autonomia Personal i Dependència  
  
1. La Secretaria Autonómica d'Autonomia Personal i Dependència assumix les funcions que li atribuïx l'article 68 de la Llei del Consell en matèria de coordinació de les polítiques de promoció de l'autonomia personal i atenció a les persones en situació de dependència, acció social i majors.  
  
2. De la Secretaria Autonómica d'Autonomia Personal i Dependència depenen els órgans directius següents:  
  
a) Direcció General de Persones amb Discapacitat i Dependència.  
  
Assumix les funcions de proposta, programació i execució de les polítiques generals en matèria d'atenció a les persones en situació de dependència i discapacitat, promoció de l'autonomia persona, així com la coordinació de centres propis, assistència social a malalts mentals crónics, autorització i equipament de centres.  
  
b) Direcció General d'Acció Social i Majors.  
  
Assumix les funcions en matèria de proposta, programació i execució d'accions en matèria d'acció social tendents a afavorir la integració en la societat dels col·lectius en situació desfavorable o en risc d'exclusió social i la participació activa de les persones majors en la societat.  
  
  
  
  
  
Article 25. De la Secretaria Autonómica de Família i Solidaritat  
  
1. La Secretaria Autonómica de Família i Solidaritat assumix les funcions que li atribuïx l'article 68 de la Llei del Consell en matèria de direcció i execució de la política social i de família; menor, adopcions, joventut, atenció i programes de la dona, mediació i prevenció de la violència de gènere, integració de la immigració, cooperació al desenrotllament i solidaritat.  
  
2. De la Secretaria Autonómica de Família i Solidaritat depenen els órgans directius següents:  
  
a) Direcció General de Família i Dona.  
  
Assumix les funcions en matèria de promoció i execució de les mesures necessàries per a assegurar una política integral en benefici de la família i infància, així com les relatives a promoció i execució de mesures per a fer efectiu el dret a la igualtat de tracte i d'oportunitats entre dones i hómens, atenció a la dona, mediació i prevenció de la violència de gènere, promoció, participació i programes de la dona.  
  
  
  
b) Direcció General del Menor.  
  
Assumix les atribucions sobre el menor derivades de l'aplicació de la Llei Orgànica de Responsabilitat Penal dels Menors, protecció i inserció de menors i adopció.  
  
c) Direcció General d'Integració i Cooperació.  
  
Assumix les funcions en matèria d'integració de la immigració en els àmbits educatiu, laboral, sanitari i d'habitatge, així com les funcions en matèria de cooperació al desenrotllament i solidaritat.  
  
d) Direcció General de la Joventut.  
  
Assumix les funcions relacionades amb la joventut, i el seu titular exercix la direcció general de l'Institut Valencià de la Joventut. Generalitat Jove.  
  
  
  
Article 26. De la Subsecretaria  
  
La Subsecretaria assumix les funcions establides en l'article 69 de la Llei del Consell, així com les relatives a infraestructures, eliminació de barreres arquitectóniques, inspecció en matèria de servicis socials, formació i qualitat de vida.  
  
  
  
  
  
TÍTOL IX  
  
CONSELLERIA DE GOVERNACIÓ I JUSTÍCIA  
  
  
  
Article 27. De la Secretaria Autonómica de Governació  
  
1. La Secretaria Autonómica de Governació assumix les funcions que li atribuïx l'article 68 de la Llei del Consell en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana, prevenció i extinció d'incendis i gestió de les competències en matèria de situacions d'emergència, desenrotllament de l'Estatut d'Autonomia de la Comunitat Valenciana, consultes populars i electorals.  
  
2. De la Secretaria Autonómica de Governació depenen els següents órgans directius:  
  
a) Direcció General de Seguretat i Protecció Ciutadana.  
  
Assumix les funcions en matèria de seguretat pública i protecció ciutadana, espectacles, establiments públics i activitats recreatives, coordinació i selecció de policies locals a la Comunitat Valenciana, formació de policies locals, del personal de la unitat del Cos Nacional de Policia adscrita a la Comunitat Valenciana i del personal dels servicis essencials i complementaris d'intervenció davant d'emergències, protecció civil, ajudes a les víctimes del terrorisme i direcció de la unitat del Cos Nacional de Policia adscrita a la Comunitat Valenciana, consultes populars i electorals, en el marc de la Llei Orgànica de Règim Electoral General i la Llei Electoral Valenciana.  
  
  
  
b) Direcció General de Prevenció, Extinció d'Incendis i Emergències.  
  
Assumix les funcions en matèria de direcció i gestió de les polítiques de la Generalitat en matèria de prevenció i extinció d'incendis, protecció civil, gestió d'emergències, informació i conscienciació ciutadana en matèria de prevenció d'incendis. Direcció i gestió de la comanda del Consell de Seguretat Nuclear a la Generalitat i de la participació de la Generalitat en els consorcis de bombers.  
  
c) Direcció General de Desenrotllament Estatutari i Promoció de l'Autogovern.  
  
Assumix les funcions en matèria d'impuls del desenrotllament de l'Estatut d'Autonomia de la Comunitat Valenciana, coordinació amb altres departaments per a la creació dels organismes previstos en l'Estatut d'Autonomia de la Comunitat Valenciana, i direcció i gestió de les polítiques de la Generalitat destinades al desenrotllament de l'autogovern, recuperació del dret foral civil valencià i promoció i impuls i investigació de les tradicions i institucions tradicionals del poble valencià.  
  
  
  
Article 28. De la Secretaria Autonómica de Justícia  
  
1. La Secretaria Autonómica de Justícia assumix les funcions que li atribuïx l'article 68 de la Llei del Consell en matèria d'infraestructures judicials, gestió i formació del personal al servici de l'administració de Justícia, planificació de l'Oficina Judicial, justícia gratuïta, víctimes de delicte, col·legis professionals, associacions, fundacions, registres i notariat, unions de fet i mediació.  
  
2. De la Secretaria Autonómica de Justícia depén l'órgan directiu següent:  
  
Direcció General de Justícia.  
  
Assumix les funcions en matèria de relacions amb la justícia, infraestructures judicials, gestió i formació del personal, planificació de l'Oficina Judicial, justícia gratuïta, atenció a víctimes de delicte, col·legis professionals, associacions, fundacions, registres i notariat, unions de fet i mediació.  
  
  
  
Article 29. De la Subsecretaria  
  
La Subsecretaria assumix les funcions establides en l'article 69 de la Llei del Consell, així com en matèria de bandes de música, societats musicals i pilota valenciana.  
  
  
  
  
  
DISPOSICIONS TRANSITÒRIES  
  
  
  
Primera  
  
Fins a l'aprovació dels reglaments orgànics i funcionals de les distintes conselleries romandran vigents els actuals reglaments orgànics i funcionals en el que no s'oposen al que disposa este decret.  
  
  
  
  
  
Segona  
  
Mentres la Conselleria d'Hisenda i Administració Pública no efectue les modificacions pressupostàries derivades d'este decret, els distints centres directius gestionaran els crèdits relatius a les competències que els han sigut atribuïdes.  
  
  
  
  
  
DISPOSICIÓ DEROGATÒRIA  
  
  
  
Única. Derogació normativa  
  
Queda derogat el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat i totes les disposicions que del mateix rang o d'un rang inferior s'oposen al que establix este decret.  
  
  
  
  
  
DISPOSICIÓ FINAL  
  
  
  
Única. Entrada en vigor  
  
Este decret entrarà en vigor el mateix dia de la seua aprovació.  
  
  
  
  
  
València, 14 de desembre de 2012  
  
  
  
El President de la Generalitat,  
  
ALBERTO FABRA PART


Còpia Permalink ELI